Hilda Neatby

Hilda Marion Ada Neatby (19 shkurt 190414 maj 1975) ishte një historiane dhe pedagoge kanadeze.

 Biografia 
Hilda Marion Ada Neatby  lindi më 19 shkurt 1904, në Sutton (atëherë në Surrey ),   nga prindërit  Andrew Neatby dhe Ada Fisher.  Familja u zhvendos në Saskatchewan kur Hilda ishte 2 vjeç.  Ajo mori një BA dhe MA nga Universiteti i Saskatchewan dhe një PhD nga Universiteti i Minesotës . Ajo punoi si mësimdhënëse e historisë në Universitetin e Saskatchewan dhe ishte drejtuese e departamentit të historisë nga viti 1958 deri në 1969. Fliste rrjedhshëm frëngjisht, prandaj studioi edhe në Sorbonë në Paris.

Në vitin 1966, ajo botoi veprën me titull Quebec, Epoka Revolucionare 1760–1791, pjesë e Serisë Kanadeze Centenary . Libri shqyrtoi ngjarjet kalimtare midis viteve 1760 dhe 1791 në provincën Quebec pas fitores nga forcat britanike mbi ushtrinë franceze dhe vendimin e marrë nga Louis XV i Francës për t'ia dorëzuar Quebekun britanikëve në Traktatin e Parisit të vitit 1763 që i dha fund Luftës 7 vjeçare .  

Nga viti 1949 deri në vitin 1951 ajo ishte e vetmja anëtare femër e Komisionit Mbretëror për Zhvillimin Kombëtar në Arte, Letra dhe Shkenca, i cili rekomandoi krijimin e Këshillit të Kanadasë .

Libri i saj me titull So Little for the Mind (1953) kritikoi reformat bashkëkohore në sistemin arsimor kanadez që bazoheshin në idetë filozofike të John Dewey.   Duke reflektuar mbi ndikimin e jashtëzakonshëm të John Dewey në mendimin e shekullit të XX-të, Hilda Neatby shkroi mes tjerash "Djui ka qenë për kohën tonë ashtu siç ishte Aristoteli për mesjetën e mëvonshme, jo një filozof, por filozof". Hilda M. Neatby, So Little for the Mind (Toronto: Clarke Irwin & Co. Ltd., 1953), pp. 22–23.

Në vitin 1969, Bordi i Administratorëve në Universitetin Queen's në Kingston, Ontario, ngarkoi Neatby të shkruante historinë e atij institucioni.  Queen's University, Vëllimi I, 1841-1917: And Not to Yield u botua në vitin 1978, pas vdekjes së saj.  

Neatby vdiq në Saskatoon më 14 maj 1975.Hayden, Michael (1999). "Neatby, Hilda Marion".  In Marsh, James H. (ed.). The Canadian Encyclopedia (3d ed.). McClelland & Stewart. p. 1610. ISBN 0-7710-2099-6. OCLC 41628484.

 Çmime dhe nderime 
Në vitin 1967, Neatby u bë shoqëruese e Urdhrit të Kanadasë .  Në vitin 1953, ajo mori një diplomë nderi nga Universiteti i Torontos .  Që nga viti 1982, Shoqata Historike Kanadeze ka dhënë çmimin Hilda Neatby për veprat mbi historinë e grave.  Në vitin 2000, Canada Post nxori një pullë për nder të saj.   Në vitin 2005, ish Teatri Place Riel (një ish kinema, e shndërruar më vonë në një teatër leksionesh) në Universitetin e Saskatchewan u riemërua Teatri Neatby-Timlin, për nder të saj dhe ish-profesorit të ekonomisë Mabel Timlin . 

 Shih edhe 
 Quebec
 Kanadaja

 Bibliografia 
 So Little for the Mind (1953)
 Quebec, The Revolutionary Age 1760–1791 (1966)Godechot, Jacques (1976). "Review of Quebec, The Revolutionary Age". Revue Belge de Philologie et d'Histoire. 54 (1): 265–266.Riddle, Jean (1967). "Views and Reviews". The Canadian Reader. 8 (7): 8.
 The Quebec Act: Protest and Policy  (1972)
 Queen's University, Volume 1: 1841–1917: To Strive, to Seek, to Find, and Not to Yield (1978)
 So Much to Do, So Little Time-the Writings of Hilda Neatby (1983)


 Referime 

Kategoria:Lindje 1904
Kategoria:Vdekje 1975
Kategoria:Pedagogë kanadezë
Kategoria:Historianë kanadezë
Kategoria:Gra kanadeze